recursal/SuperWikiNEXT-32B huggingface dataset:
**יום שישי** הוא פזמון שכתב יעקב גלעד, הלחין יהודה פוליקר וביצעה להקת בנזין. השיר נבחר כשיר השנה לשנת תשמ"ב (1982) של רשת ג'.

פרסום השיר
----------

השיר יצא לאור במאי 1982 ונכלל באלבום הבכורה של להקת בנזין, "עשרים וארבע שעות".

הלהקה, שהצלחתה בציבור לפני פרסום השיר הייתה מסויגת, זכתה בעקבות פרסום השיר בהכרה ציבורית גדולה.

השיר זכה בתואר שיר השנה במצעד הפזמונים של רשת ג'. במצעד זה זכתה הלהקה גם בתואר להקת השנה.

תוכן השיר
---------

בבית הראשון של השיר הדובר סוקר את הימים בשבוע. הוא מתאר את הימים ראשון עד רביעי כמלאי חוויות שליליות. ביום חמישי חל מהפך. הדובר אינו רואה את היום באופן דומה לימים הקודמים בשבוע, מכיוון שהוא מתחיל לראות באופק את סוף השבוע. הפזמון מתאר את המסיבה המתקיימת בכל יום שישי עד לשעות הלילה המאוחרות של ליל שבת.

הבית השני מתאר את ההכנות שעורך הדובר לקראת המסיבה השבועית.

בבית השלישי יום שבת כבר חלף. הדובר עומד בפני שבוע חדש, והוא שוב מרגיש תחושות שליליות של לחץ, שגרה ושעמום.

30 שנה לאחר יציאת האלבום התייחס יהודה פוליקר לשיר ואמר: "זה בכלל שיר עצוב ומדכא, ההפך משמח […] מה יותר עצוב מבן אדם שמה שיש לו בחיים זה רק את יום שישי וכל השאר זאת שגרה משעממת"?

קישורים חיצוניים
----------------

* סרטון השיר "יום שישי" באתר יוטיוב
* מילות השיר "יום שישי" באתר שירונט
* לדף השיר באתר הספרייה הלאומית

הערות שוליים
------------

1. 1 2  בן זילכה, הזמן, היום, הרגע: 30 שנה לאלבום הבכורה של "בנזין", באתר nrg‏, 9 ביוני 2012
גשר מסבך
**מִסְבָּך** הוא אלמנט הנדסי המשמש בדרך כלל בבניות קלות, גשרים, עגורנים וכלים הנדסיים שונים.

מסבך מורכב ממוטות ומחיבורים פרקיים ביניהם המכונים "צמתים" היוצרים משולשים מרחביים יציבים המרכיבים קורות, עמודים או מבנים מרחביים שונים. הרעיון הקונסטרוקטיבי של מסבך הוא יצירת גובה סטטי לרכיב מבני בלי הצורך למלאו בהרבה חומר. לדוגמה, מסבך בעל גובה סטטי מסוים אשר מחליף קורה בעלת אותו עובי יכול להיות קל יותר ואף להגיע למִפְתָח גדול יותר.

על קורה הנושאת עומסים פועלים כוחות מומנט היוצרים בה כפיפה. במוטות המסבך יתפתחו בעקבות הפעלת העומס מאמצי לחיצה ומאמצי מתיחה בלבד ולא מאמצי כפיפה.

היסטוריה
--------

השימוש במסבכים קיים עוד מהבנייה בעת העתיקה. מסבכים נבנו מקרשי עץ לטובת בנייה של מבני מגורים, גשרי עץ וכן פיגומים לבניית מבני אבן. השימוש המשמעותי במסבכים החל עם פיתוח טכנולוגיות הבנייה מפלדה בתחילת המאה ה-19. משצברה המהפכה התעשייתית תאוצה וייצור הפלדה נעשה יעיל ותעשייתי, החלו לבנות בעיקר גשרים ממסבכי פלדה. לקראת סוף המאה נעשה גם שימוש אדריכלי באלמנטים מסוג זה בארמון הבדולח ובמגדל אייפל שנחשב עד היום למבנה קל מאוד באופן יחסי. 

הבחירה ההיסטורית במסבכים נבעה משני שיקולים עיקריים, הראשון הוא מורכבות החיבור המונוליטי (קשיח). דבר שגרם לכך שבכל חיבור בין שני קרשים למעשה נוצר מפרק, עקב חוסר יכולת של החיבור להעביר כפיפה. הסיבה השנייה היא היכולת לתכנן מבנים לא מסוימים סטטית, שדורשת חישוב מורכב יותר, והכרה מעמיקה יותר של חומרי המבנה וצורת התנהגותם (כגון מודול יאנג של החומר).

* גשר רכבת עם מסבך קשתי בקנדהגשר רכבת עם מסבך קשתי בקנדה
* גשר פורת' בסקוטלנדגשר פורת' בסקוטלנד
* דלות חומר במסבכי מגדל אייפל בפריזדלות חומר במסבכי מגדל אייפל בפריז
* מגדלי משרדים בהונג קונג הבנויים עם מסבכי ענק כשלדמגדלי משרדים בהונג קונג הבנויים עם מסבכי ענק כשלד
* בטלסקופים גדולים נמנעים משימוש בשפופרות סגורות, והן מוחלפות במסבך מוטות מאלומיניום, פלדה או סיבי פחם. בטלסקופים גדולים נמנעים משימוש בשפופרות סגורות, והן מוחלפות במסבך מוטות מאלומיניום, פלדה או סיבי פחם.

ראו גם
------

* כיפה גאודזית
* בטון מזוין
* מבנה הנדסי

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מסבך** |

* מסבך, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553665305171
* LCCN: sh85138258
* NDL: 00573301

 |
**רואים רחוק רואים שקוף** הוא פזמון שכתב יענקל'ה רוטבליט והלחין שמוליק קראוס. הגרסה המקורית והמוכרת ביותר של השיר היא של קראוס עצמו, שלווה באילן וירצברג.

רקע
---

השיר יצא לאור בשנת 1983 כתקליט שדרים שהושמע ברדיו, והוצג כשיר משותף של קראוס ואילן וירצברג. את השיר עיבד וירצברג. בהקלטת השיר הייתה אמורה להשתתף זמרת ליווי בקולות הגבוהים, אך מכיוון שלא הופיעה ביום הקלטת השיר באולפן ההקלטות, ביצע את הליווי במקומה אילן וירצברג. רק כארבע שנים לאחר מכן יצא השיר באלבום, ונכלל באלבומו של קראוס "אחרי עשרים שנה" שיצא ב-1987.

לאורך השנים בוצעו מספר גרסות כיסוי לשיר, בין היתר על ידי נחמה הנדל, גידי גוב (יחד עם שם טוב לוי), מאיר בנאי וגיא מזיג.

תוכן השיר
---------

השיר נכתב בהשראת הדמות המקראית משה, שהנהיג את עם ישראל במדבר, אך בשל חטא שחטא, כמתואר בסיפור משה והסלע (הכה בסלע ולא דיבר אליו), נגזר עליו לראות את הארץ המובטחת מהר נבו, אך לא להיכנס אל הארץ.

הדובר בשיר מתאר מסע אותו הוא חווה. הוא מתאר מצב בו היה לו צר ולוחץ ולכן נאלץ "לפרוש כנפיים ולעוף".

בפזמון הרמז נוסף לפסוק מהתנ"ך - מקור השורה בשיר "בן אדם כעץ שתול על מים" הוא בספר תהלים ("והיה כעץ שתול על פלגי מים..." תהלים א'), על פי הדובר בן האדם מבקש להכות שורש ולהיאחז בדבר מה. הדובר מדמה את בן האדם גם לסנה בוער.

בבית השני טוען הדובר כי איבד את הדרך וחייו היו חידה. הוא עוסק בחיפוש אחר אמת הקיום. הבית השלישי מתאר כעין סוף מסע, כאשר הדובר שב אל ביתו - לאחר שסער כסופה.

קישורים חיצוניים
----------------

* סרטון השיר "רואים רחוק רואים שקוף" באתר יוטיוב
* מילות השיר "רואים רחוק רואים שקוף" באתר שירונט
* דויד פרץ, רואים רחוק רואים שקוף, באתר תרבות il
* אלחנן סמואל, ‏רואים רחוק רואים שקוף: הפער בין המנהיגות לעם, בעיתון מקור ראשון, 24 בספטמבר 2020

הערות שוליים
------------

1. ↑  תקליט השדרים "רואים רחוק רואים שקוף", באתר "סטריאו ומונו"
**לוי אנקני** (באנגלית: **Levi Ankeny**;‏ 1 באוגוסט 1844 – 29 במרץ 1921) היה סנאטור אמריקאי מטעם המפלגה הרפובליקנית, נציג מדינת וושינגטון.

ביוגרפיה
--------

אנקני נולד ב-1 באוגוסט 1844 במחוז ביוקנן, מיזורי. כשהיה בן שש, עבר עם משפחתו לפורטלנד, אורגון. הוא למד באקדמיה של קינגלי בפורטלנד.

לאחר שעבר להתגורר במדינת איידהו, החזיק במגוון משרות, שכללו עבודה כסוכן של חברת "ולס פארגו" ועבודה בתעשייה ומסחר. היו לו עסקים בלויסטון, אורופינו, ופירנצה, איידהו. בראשית שנות ה-70 של המאה ה-19, נבחר לראש העיר הראשון של לואיסטון, איידהו. לאחר סיום כהונתו כראש עיריית לואיסטון, עבר אנקני לוואלה, וושינגטון. שם, החל לעבוד בתעשיית הבנקאות והיה נשיא של שבעת הבנקים במדינת וושינגטון.

באותה תקופה הוא מונה לוועדת התערוכה הפאן-אמריקאית. תערוכה זו הייתה יריד עולמי שנערך בבאפלו, ניו יורק בתחילת המאה ה-20. בסופו של דבר מונה אנקני ליו"ר הוועדה.

בשנת 1867 נשא לאישה את מרי ג'יין (ג'ני) נסמית', בתו של הסנטור של אורגון ג'יימס וו. נסמית'. נולדו להם חמישה ילדים.

בשנת 1902 נבחר אנקני לסנאט של ארצות הברית. הוא כיהן בסנאט בין השנים 1903–1909. בשנת 1908 הוא לא הצליח להיבחר מחדש ובמקומו מונה וסלי ג'ונס. הוא קיבל תפקיד בוועדת הסנאט האמריקאית לחקר החופים והאיים. עם סיום כהונתו בסנאט חזר לתעשיית הבנקאות שבה עבד בוואלה עד סוף ימיו.

אנקני היה חבר במסדר הבונים החופשים. הוא היה אח בלשכת "Willamette מס' 2", פורטלנד, אורגון בשנת 1866. מאוחר יותר, בשנת 1878, הצטרף ללשכת "וואלה וואלה מס' 7" במחוז וושינגטון.

אנקני הלך לעולמו ב־29 במרץ 1921. הוא נקבר בבית קברות של הבונים החופשיים ב-Mountain View. באוקלנד, קליפורניה.

על שמו נקראת העיר אנקני שבמדינת וושינגטון.

קישורים חיצוניים
----------------

ויקישיתוף מדיה וקבצים בנושא **לוי אנקני** בוויקישיתוף
* 
* LEVI ANKENY HERE
* Levi Schmidt Ankeny (1844 - 1921)
* לוי אנקני באתר המדריך הביוגרפי של הקונגרס של ארצות הברית (באנגלית)
* לוי אנקני, באתר "Find a Grave" (באנגלית)

הערות שוליים
------------

1. ↑  Levi Ankeny -politician,
2. ↑  Los Angeles Herald 30 January 1903 — California Digital Newspaper Collection, cdnc.ucr.edu
3. ↑  Levi Ankeny, former Senator for Washington, GovTrack.us (באנגלית)
4. ↑  Levi Schmidt Ankeny (1844-1921) - Find A Grave... www.findagrave.com (באנגלית)
5. ↑  Edmond S. Meany, **Origin of Washington geographic names,**, Seattle,, 1923.

|  |  |
| --- | --- |
| בקרת זהויות עריכת הנתון בוויקינתונים | 
* US Congress: A000258

 |
**ערב אל-ע'וארנה** (בערבית: **عرب الغوارنة**) הוא שבט בדווי שנדד בארץ ישראל מהמאה ה-19, בעיקר באזורי ביצות. כיום מרוכזים מרבית אנשי השבט בכפר ג'סר א-זרקא שבמישור חוף הכרמל ובכפר ואדי אל-חמאם בבקעת כנרות.

השם אל-ע'וארנה נגזר מהמילה ע'ור (غور) שפרושה בערבית שקע או עמק, והוא ניתן לשבט משום ששהה באזור הע'ור בבקעת הירדן. מוצאו של השבט אינו ברור, אך ידוע כי לאחר כיבוש ארץ ישראל בידי אבראהים פאשא ב-1832 התקבצו בו חיילים ועריקים מצריים, עבדים נמלטים ומשפחות שברחו מכפריהן בעקבות סכסוכים פנימיים או מחשש מפני נקמת דם. בשל היותם נרדפים על ידי החוק ומנודים מהחברה הערבית, נדחקו מהאזורים המיושבים ובחרו לחיות באזורי ביצות ומים על אף שאינם נוחים לעיבוד חקלאי ובהם התיישבו.

מוצאם של רבים מהע'וארנה ממצרים או מצאצאי עבדים בא לביטוי בשמות הנפוצים "אל-מצרי" ו"אל-עביד".

אזורי הנדידה שלהם השתרעו מצפון הארץ עד לאזורי המלחות בדרום ים המלח, וריכוזי ההתיישבות שלהם היו עמק בית שאן, ביצות כבארה במישור חוף הכרמל, ובעיקר עמק החולה, שם עסקו בגידול צאן ותאויים (ג'מוס), בדיג ובקליעת מחצלאות מקנים וגומא. חלקם הועסקו כאריסים בחקלאות בקרקעות שבבעלות משפחות עשירות מסוריה ולבנון.
יישוביהם היו כפרים קטנים של אוהלים וסוכות גומא, ולעיתים היו נוטשים אותם כאשר הצטבר סביבם לכלוך רב, ומקימים אותם מחדש במרחק כמה מאות מטרים.

הע'וארנה שישבו בביצות כבארה פונו משם כאשר חברת פיק"א רכשה את שטח הביצות לצורך ייבושו, ב-1924. כפיצוי על כך, קיבלו את רכס הכורכר שמדרום לשפך נחל תנינים והקימו עליו את הכפר ג'סר א-זרקא.

בעמק החולה המשיכו הע'וארנה לשבת עד מלחמת העצמאות. בעקבות המלחמה נמלטו חלקם לסוריה ולבנון, ואחרים פונו ויושבו מחדש בכפר חמאם שהוקם בעבורם לרגלי הר ארבל.

הערות שוליים
------------

1. ↑  מפת גושים של האזור, 1940 Arab el Ghawarina שהוכנה על ידי מחלקת המדידות של ממשלת המנדט. האזור הצמוד לכבארה ממערב. באתר הספרייה הלאומית, ארכיון עזרא רוטמן, מפות מדידה - אזור חדרה וחיפה, גליון 1
2. ↑  יהודה קרמון, **עמק חולה הצפוני**, הוצאת י"ל מאגנס 1956, עמ' 64
**וסלי ג'ונס** (באנגלית: **Wesley Livsey Jones**;‏ 9 באוקטובר 1863 – 19 בנובמבר 1932) היה סנאטור מטעם המפלגה רפובליקנית של ארצות הברית ממדינת וושינגטון.

ביוגרפיה
--------

וסלי ג'ונס נולד בעיירה באילינוי מספר ימים לאחר פטירת אביו. הוא למד בבית הספר המקומי והמשיך ללימודי משפטים בשיקגו. הוא התחתן בשנת 1886. בשנת 1889 וסלי ג'ונס עבר למזרח וושינגטון והמשיך בעסקים בתחום המשפטים. בשנת 1898 הוא נבחר לבית הנבחרים של ארצות הברית במקום לוי אנקני וכיהן בו מספר קדנציות. בשנת 1908 הוא נבחר לסנאט של ארצות הברית וכיהן בו עד שנפטר. בשנים 1924–1929 הוא היה ראש סיעה רפובליקנית בסנאט.

בשנת 1917 ג'ונס עבר להתגורר בסיאטל. בהיותו בסנאט, ג'ונס קידם פיתוח אזור מגוריו. בין היתר הוא קידם הקמה ופיתוח של מתקני צי ארצות הברית בברמרטון. הוא היה תומך של חוק יובש וככל הנראה בעקבות תמיכה זו הפסיד בבחירות שנערכו בשנת 1932.

וסלי ג'ונס נפטר בנובמבר 1932, זמן קצר לאחר הפסד בבחירות.

קישורים חיצוניים
----------------

ויקישיתוף מדיה וקבצים בנושא **וסלי ג'ונס** בוויקישיתוף
* 
* וסלי ג'ונס באתר המדריך הביוגרפי של הקונגרס של ארצות הברית (באנגלית)
* וסלי ג'ונס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb178092080 (data)
* ICCU: SNTV004072
* ISNI: 0000 0000 6360 1146
* LCCN: n86111268
* NARA: 204260327
* SNAC: w6pz5kmp
* Trove: 1019701
* US Congress: J000257
* VIAF: 21166743
* WorldCat: lccn-n86111268

 |
**"רדיו חזק"** הוא שיר בביצוע להקת תיסלם, שיצא כסינגל בנובמבר 1980 והפך מיד ללהיט. את מילות השיר כתבו דורי בן זאב, יאיר ניצני, יזהר אשדות ויושי שדה, הלחינו אותו ניצני ואשדות, ושר אותו דני בסן, סולן הלהקה. השיר נכלל באלבום הבכורה "רדיו חזק" של הלהקה שיצא בשנת 1981.

השיר נכתב במקור באנגלית ושמו היה "Loud Radio". השיר מתאר דמות ש"גדלה במקום מרוחק" ורוצה לשמוע מוזיקת רוק, ובבית השני אף פונה אליה הלהקה במילים "כתבי אליי מה רצונך".

יחד עם שירים אחרים מאותו אלבום, כמו "תנו לי רוקנ'רול", הפך השיר את תיסלם ללהקה מצליחה ביותר, וסימן את שובו של הרוקנ'רול למרכז המוזיקה הישראלית.

השיר הגיע למקום השני במצעד רשת ג' בשנת התשמ"א, והיה אחד השירים שהפכו את תיסלם ללהקת השנה באותה השנה. השיר זכה לביצועים נוספים, בהם ביצוע של להקת "הזבובים" של מאור כהן ודן תורן שיצא בשנת 1998.

העיתונאי רז שכניק כתב על השיר: "הפתיח הבומבסטי והמרתק, הגיטרות החדות, הטקסט המסתורי - יצירת רוק עברית ששרטטה מחדש את גבולות הז'אנר בישראל".

מילות השיר
----------

|  |  |  |
| --- | --- | --- |
| היא שנולדה בכפר מנותק
ולא שמעה על חום או מחנק,
שם שמן טוב לא טוב משם,
כל כך שקט בא להירדם

חייכי אלי בין השיחים,
חייכי אלי כשהם נחים
והם לא אוהבים

היא אוהבת רק רדיו חזק
אוהבת רדיו חזק
אוהבת
שמנגן  | היא רק רואה אותנו שרים
היא לא שומעת מה מדברים.
כתבי אלי מה רצונך,
כתבי אלי דרך אזנך

מעור התוף לעור הסנר
בתוך ראשך שקט שורר
והם לא אוהבים

היא אוהבת רק רדיו חזק
אוהבת רדיו חזק
אוהבת
שמנגן  | כן, היא הוכתה באור סנוורים
ולא תשמע ניסוי צופרים
היא לא תמנע אש בשדות
כי יש לה אוזניים כבדות

קבלי אותי בין המילים
קבלי אותי בין השבילים
והם לא אוהבים

היא אוהבת רק רדיו חזק
אוהבת רדיו חזק
אוהבת
שמנגן
  |

קישורים חיצוניים
----------------

* רדיו חזק בביצוע להקת תיסלם, יוטיוב
* רדיו חזק בביצוע להקת הזבובים, יוטיוב

הערות שוליים
------------

1. ↑  רדיו חזק, באתר הספרייה הלאומית
2. ↑  75 השירים של המדינה, באתר ידיעות אחרונות
**ארנסט קינג** (באנגלית: **Ernest Joseph King**;‏ 23 בנובמבר 1878 – 25 ביוני 1956) היה מפקד צי ארצות הברית וראש המבצעים הימיים של הצי במלחמת העולם השנייה.

קריירה מוקדמת
-------------

קינג למד באקדמיה הימית של ארצות הברית בשנים 1897–1901. בעת מלחמת ארצות הברית–ספרד שירת כצוער על הספינה "סן פרנסיסקו". לאחר סיום לימודיו שירת כקצין זוטר בספינת המפוי "איגל" ובאוניות הקרב "אילינוי", "אלבמה", "ניו המפשיר" ו"סינסינטי". ב-1914 השתתף בקרב על ורה קרוס כמפקד משחתת.

מלחמת העולם הראשונה ואחריה
--------------------------

במלחמת העולם הראשונה שירת במטה של תת אדמירל הנרי מיו שהיה מפקד הצי האטלנטי. על שירותו בתפקיד זה עוטר בצלב הצי.

ב-1919 מונה למפקד בית הספר הקדם ימי של הצי והכין עם עמיתיו תוכנית לשינוי דרכי האימונים בצי. רוב ההמלצות נתקבלו ויושמו.

בשנים 1922–1925 עבר קינג השתלמות בצוללות ופיקד על בסיס הצוללות "ניו לונדון" בקונטיקט.

בינואר 1927 החל קורס טיס אותו סיים במאי. הוא מונה למפקד נושאת המטוסים "רייט" ולאחר מכן למפקד בסיס האוויר של הצי בנורפוק (וירג'יניה). ב-20 ביוני 1930 מונה למפקד נושאת המטוסים לקסינגטון. ב-1932 למד במכללה ללוחמה ימית. ב-1933 -1936 עמד בראש המשרד לאווירונאוטיקה בדרגת אדמירל משנה. ב-1938 הועלה לדרגת תת אדמירל ומונה כראש להק האוויר של הצי.

מלחמת העולם השנייה
------------------

בפברואר 1941 התמנה למפקד השייטת האטלנטית והועלה לדרגת אדמירל.

ב-30 בדצמבר 1941 מונה למפקד העליון של הצי האמריקאי. ב-18 במאי 1942 מונה גם למפקד המבצעים הימיים והיה היחידי שנשא בו בזמן בשני תפקידים אלה. במלחמה היו לו חילוקי דעות עם הבריטים בנוגע לשיטת  השיירות שהם הציעו.

ב-17 בנובמבר 1944 הועלה קינג לדרגת אדמירל צי (5 כוכבים).

לאחר המלחמה
-----------

ב-15 בדצמבר 1945 פרש מהשירות בצי. בשנים 1946–1949 שימש כנשיא האגודה ההיסטורית של הצי. ב-1950 נקרא שוב כדי לשמש יועץ למזכיר הצי. נפטר ב-26 ביוני 1956 ונקבר בבית הקברות של האקדמיה הימית של ארצות הברית באנפוליס.

הנצחה
-----

חצי האי קינג בארץ אלזוורת' שבאנטארקטיקה נקרא על שמו של ארנסט קינג, בשל סיועו להכנת מבצע קפיצה לגובה.

קישורים חיצוניים
----------------

ויקישיתוף מדיה וקבצים בנושא **ארנסט קינג** בוויקישיתוף
* אדמירל צי ארנסט קינג, באתר naval history & heritage
* ארנסט קינג, באתר אנציקלופדיה בריטניקה (באנגלית)
* ארנסט קינג, באתר "Find a Grave" (באנגלית)

הערות שוליים
------------

1. ↑  חצי האי קינג באתר הסקר הגאולוגי של ארצות הברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276785705171
* BnF: cb12383645z (data)
* CiNii: DA07248809
* GND: 119051532
* ISNI: 0000 0000 8143 3115
* LCCN: n79135219
* NARA: 10581008
* NDL: 00523242
* NKC: jo2015895860
* NLA: 35271473
* NLG: 64900
* NTA: 073810517
* SELIBR: 307273
* SNAC: w6v51khf
* SUDOC: 080661688
* Trove: 891575
* VIAF: 64087573
* WorldCat: lccn-n79135219

 |
**סבכי שחור-כיפה** (שם מדעי: *Sylvia atricapilla*) הוא ציפור שיר קטנה ממשפחת הסבכיים. אורך גופה 13-15.6 ס"מ, מוטת כנפיה 8.2-7 ומשקלה 18–25 גרם.

בישראל הסבכי שחור הכיפה הוא חולף מצוי, שנודד לרוב בלהקות דלילות. זמני הנדידה: סוף אוגוסט עד נובמבר, וסוף פברואר עד סוף מאי. בשתי עונות הנדידה הזכרים מקדימים את הנקבות במספר ימים. בזמן הנדידה, הסבכי שחור הכיפה הוא ציפור פעילה ובולטת, לעומת שאר בני משפחתו החששנים.

הסבכי שחור הכיפה ניזון מחרקים מעופפים שונים, ובאביב אוכל גם תותי עץ. במדבר הוא ניזון גם מזרעים, ומדי פעם אפילו עלים.

נפוץ באירופה מלבד סקנדינביה וצפון רוסיה, ועד מרכז אסיה. דוגר גם בצפון אפריקה ובמזרח התיכון עד לבנון. חי ביערות עם תת-יער גבוה. בדרום אירופה וצפון אפריקה הסבכי שחור-הכיפה הוא ציפור יציבה (שאינה נודדת). האוכלוסיות משאר תחומי תפוצתו נודדות. היקף הנדידה של מין זה - כ-340 מיליון פרטים מדי שנה.

הסבכי שחור הכיפה מקנן בשיחים, קרוב לקרקע.

מצב השימור של מין זה הוא ללא חשש.

סבכי שחור-כיפה בתרבות
---------------------

נוכחותה ושירתה של ציפור זו עוררו את השראתם של אמנים איטלקים מזה זמן רב. "La Capinera" (שחור-כיפה באיטלקית) הוא אחד משיריו המפורסמים ביותר של המשורר ג'ובני פסקולי. "Storia di una capinera" הוא סרט מ-1993 שביים פרנקו זפירלי (הופץ בשמו הבינלאומי "דרור").

באופרה של אוליבייה מסייאן, "Saint-François d'Assise", זימרת הסבכי שחור הכיפה מסמלת את הקדוש פרנציסקוס מאסיזי.

הסבכי שחור הכיפה נחשב מעדן בכמה מדינות במזרח התיכון, שם רבות מציפורים אלו נלכדות באופן בלתי חוקי בכל שנה. (ראו קישור חיצוני)

גלריית תמונות
-------------

* זכר צעירזכר צעיר
* זכרזכר
* זכרזכר
* נקבה צעירהנקבה צעירה
* נקבה בוגרתנקבה בוגרת
* ביציםביצים
* Cuculus canorus bangsi + Sylvia atricapilla*Cuculus canorus bangsi* + *Sylvia atricapilla*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סבכי שחור-כיפה** |
| ויקימינים טקסונומיה בוויקימינים: **Sylvia atricapilla** |

* סבכי שחור-כיפה, באתר ITIS (באנגלית)
* סבכי שחור-כיפה, באתר NCBI (באנגלית)
* סבכי שחור-כיפה, באתר Animal Diversity Web (באנגלית)
* סבכי שחור-כיפה, בבסיס הנתונים ARKive (באנגלית)
* סבכי שחור-כיפה, באתר GBIF (באנגלית)
* סבכי שחור-כיפה, באתר אנציקלופדיה בריטניקה (באנגלית)
* קטל ציפורי שיר בקפריסין
* מידע נוסף על סבכי שחור כיפה

הערות שוליים
------------

1. ↑  סבכי שחור-כיפה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551682505171
* LCCN: sh95005115

 |
**ז'איר דה רוסה פינטו** (בפורטוגזית: **Jair Da Rosa Pinto**;‏ 21 במרץ 1921 – 28 ביולי 2005), או בקיצור **ז'איר**, היה כדורגלן ומאמן ברזילאי, ששיחק בעמדת הקשר התקפי. הוא אחד מגדולי הכדורגלנים הברזילאים בשנות ה-40 וה-50, הזכור בעיקר בזכות הופעתיו בקמפיין מונדיאל 1950. ז'איר, ששיחק לעיתים בעמדת החלוץ מרכזי, נודע בסגנון המשחק החופשי והיכולות הטכניות שלו.

ביוגרפיה
--------

### נבחרת ברזיל

ז’איר ערך את הופעת הבכורה במדי נבחרת ברזיל ב-5 במרץ 1940, בתבוסה 6–1 לארגנטינה, על אף שכבש את השער היחיד לזכותה. לאורך שנות ה-40 ז’איר שיחק בה בקביעות, כשהרגע הגדול ביותר שלו בתקופה זו הגיע בשנת 1944, כאשר כבש שלושער נגד אורוגוואי במשחק ידידות בסאו פאולו. הוא לקח חלק בנבחרת שסיימה כסגנית בטורנירי קופה אמריקה 1945 ו-1946, והיווה חלק חשוב בזכייתה בקופה אמריקה 1949, שנערך בברזיל. ז’איר סיים כמלך שערי הטורניר עם 9 שערים וכבש צמד בניצחון 0–7 על פרגוואי. 

#### מונדיאל 1950

בשנת 1950 הכישרון של ז'איר הוערך ברחבי העולם, כאשר גביע העולם נערך בברזיל. לצד זיזיניו ואדמיר, ז'איר היה משחקניה הבולטים שעזרו לנבחרת להגיע להישגים בטורניר. הוא הבקיע שני שערים, הראשון בסיבוב הראשון בניצחון 0–4 על מקסיקו, והשני הגיע בסיבוב השני בניצחון 1–6 על ספרד. ז'איר פתח במרקנאסו נגד אורוגוואי, משחק שבו ברזיל הייתה זקוקה לתיקו כדי להיות אלופת העולם. במחצית הראשונה החמיץ מצב קורץ כאשר בעט לקורה, ומשם הפסידו 2–1 בתום המשחק. ההפסד הפך עבור הברזילאים לטרגדיה לאומית, שקיבלה את הכינוי "אסון המרקאנה". 

#### אחרי 1950

מאוחר אחרי ההפסד במרקנאסו צוטט ז’איר אומר: "אני אקח את ההפסד הזה לקבר". הוא בהחלט קיבל זמן להרהר על ההפסד, כאשר לא שותף בה מאז עד ינואר 1956, אז ערך רק שתי הופעות נוספות במדי הנבחרת ופרש ממנה.

### אחרי הפרישה

ז’איר אימן מספר קבוצות, בהן סנטוס, פלמיירס ומאדוריירה שם התחיל את הקריירה ככדורגלן. ניתן לו קרדיט על כך שעזר להכניס את פלה, אחד מגדולי הכדורגלנים בכל הזמנים, לתוך הקבוצה סנטוס.

ז'איר נפטר ב-28 ביולי 2005 בגיל 84, כתוצאה מזיהום בריאות. נשיא ברזיל לשעבר, ז'איר בולסונארו, נולד ביום הולדתו ה-34 ונקרא על שמו.

תארים
-----

ואסקו דה גאמה
* אליפות ריו דה ז'ניירו: 1945

פלמיירס
* אליפות סאו פאולו: 1950
* טורניר ריו-סאו פאולו: 1951
* גביע ריו (לא רשמי): 1951

סנטוס
* אליפות סאו פאולו (3): 1956, 1958, 1960
* טורניר ריו-סאו פאולו: 1959

נבחרת ברזיל
* סגנית גביע העולם: 1950
* קופה אמריקה: 1949

אישיים
* מלך השערים בקופה אמריקה: 1949
* הנבחרת המצטיינת של גביע העולם: 1950

קישורים חיצוניים
----------------

ויקישיתוף מדיה וקבצים בנושא **ז'איר דה רוסה פינטו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  הודעה על פטירה: ז’איר דה רוסה פינטו. פורסם בעיתון הגרדיאן בתאריך ה-16 באוגוסט 2005
2. ↑  שמו של ז’איר בולסונארו. 29 באוקטובר 2018(בפורטוגזית)
חיילי פולקסגרנדיר עם רובי סער StG 44 במהלך הקרב על הבליטה.
**פולקסגרנדיר** (בגרמנית: **Volksgrenadier**) הוא השם הניתן ליחידות חיל רגלים של הצבא הגרמני, שהוקמו במהלך החודשים האחרונים של מלחמת העולם השנייה.

השם מורכב מהמילים "פולקס" (Volks): של העם, או למען ביטחון העם; ו"גרנדיר" (Grenadier): שם שניתן ליחידות חיל רגלים מובחרות בצבאות אירופאים במאות ה-18 וה-19, שנעשה בו שימוש גם ביחידות הפאנצרגרנדיר. השם פולקסגרנדיר נועד להעלות את המורל בעזרת שימוש במונחים השאובים מהמסורת הלאומית הגרמנית.

יחידות הפולקסגרנדיר הוקמו בעקבות הצורך הדחוף למלא את שורות הצבא הגרמני, כתוצאה מהאבדות הכבדות שהוא ספג במהלך הלחימה בחזית המזרחית ובמערכה נגד צבאות בעלות הברית בצרפת. יחידות אלו יועדו יותר לתפקידי מגננה ופחות לתמרוני תקיפה מורכבים. תקן כוח האדם שלהן היה נמוך ב-18 אחוז מהתקן המקובל בדיוויזיות חיל הרגלים הרגילות של הוורמאכט (הן כללו בדרך כלל פחות מעשרת אלפים חיילים), כדי לאפשר הקמת דיוויזיות רבות יותר מסוג זה, ובנוסף לכך, עוצמת האש שלהן הייתה פחותה ב-16 אחוזים בהשוואה לדיוויזיות התקניות. מספר דיוויזיות חיל רגלים וחי"ר ממוכן שספגו אבדות רבות במהלך הלחימה, הוקמו מחדש כדיוויזיות פולקסגרנדיר, ובנוסף להן הוקמו גם דיוויזיות חדשות, שבמרכזן היה גרעין קשה של חיילים וקצינים מנוסים, אשר אליהם צורפו חיילים ששירתו בדרגי העורף (כולל חיילים שהשתייכו במקור ליחידות שירותים של חיל הים וחיל האוויר הנאצי, ועברו הסבה), חיילים פצועים שחזרו מהחלמה, ואזרחים מבוגרים או נערים, שגויסו לצבא בעקבות הרחבת גיל הגיוס לגילאים 60-16.

יחידות הפולקסגרנדיר לחמו לצד יחידות הצבא הרגילות בלחימה החזית המזרחית והמערבית, במיוחד בקרבות שנערכו בשטח גרמניה הנאצית עצמה בשלבי הסיום של המלחמה. כמעט כל דיוויזיות חיל הרגלים, שנטלו חלק במתקפה הגרמנית בארדנים בדצמבר 1944, למשל, היו דיוויזיות פולקסגרנדיר. לעיתים השילוב בין החיילים המנוסים, שנכללו בדיוויזיות הפולקסגרנדיר, לבין המגויסים החדשים חסרי הניסיון, היה מוצלח, והן תיפקדו באופן טוב למדי בשדה הקרב. אולם במקרים רבים, הן נשלחו למערכה לאחר תקופת אימון קצרה ושטחית, וסבלו ממוטיבציה נמוכה, ולכן לא תיפקדו ביעילות בשדה הקרב, במיוחד כשהופעלו במשימות התקפה, ונשברו בקלות יחסית. בסך הכל בין סתיו 1944 ועד לכניעת גרמניה בתחילת מאי 1945, הוקמו או הוקמו מחדש (עברו הסבה) 78 דיוויזיות פולקסגרנדיר.

מבנה דיוויזיית פולקסגרנדיר
--------------------------

* מפקדת הדיוויזיה
	+ פלוגת פוסיליירים - פלוגת סיוע וסיור הכוללת מחלקות סיור, סיוע כבד ומרגמות.
	+ 3 רגימנטי גרנדיירים - הרגימנט הרגלי הלוחם העיקרי של הדיוויזיה, כולל שני גדודי רגלים, פלוגת ארטילריה ופלוגת נ"ט.
	+ גדוד קשר
	+ רגימנט ארטילריה - הכולל גדוד ארטילריה 75 מ"מ, שני גדודי 105 מ"מ וגדוד 150 מ"מ.
	+ גדוד נגד טנקים - הכולל פלוגת נ"מ ושתי פלוגות נ"ט, אחת ממוכנת (עם תותחי נ"ט נגררים) ואחת על בסיס משחיתי טנקים.
	+ גדוד הנדסה
	+ גדוד אספקה - הכולל מחלקות רפואה, חימוש, תחזוקה ואדמיניסטרציה.

לקריאה נוספת
------------

* Nigel Thomas, **The German Army 1939-45 (5): Western Front 1943-45**, Oxford, UK: Osprey Publishing, 2000.

הערות שוליים
------------

1. ↑  Thomas, 2000, עמ' 6-7.
פירוש נוסף ערך זה עוסק בפסל ישראלי. אם התכוונתם לסופר וחוקר בתי כנסת, ראו ראובן גפני (חוקר).

**ראובן גפני** (5 בפברואר 1946 – 16 באוקטובר 2015) היה פסל ישראלי.

ביוגרפיה
--------

גפני עלה לישראל בשנת 1951 והתגורר בקיבוץ דברת. במהלך שירותו הצבאי בחטיבת הצנחנים נלחם במלחמת ששת הימים, מלחמת יום הכיפורים ופעולות בעומק לבנון. הוא למד אמנות במכללה האקדמית עמק יזרעאל ולאחר מכן השתלם במספר בתי ספר לאמנות ברחבי הארץ.

אחת מיצירותיו הידועות של גפני היא תערוכת "החייל שלי" המורכבת משבעים פסלי חרס, המלווים את השיר "בן יפה נולד" אותו כתב אהוד מנור. התערוכה הוצגה לראשונה באתר ההנצחה בלטרון בטקס זיכרון במעמד ראש הממשלה יצחק רבין. בתחילת שנות ה-90, עם פרוץ גל האינתיפאדה, החל גפני להנציח את נפגעי פעולות האיבה באנדרטאות אמנותיות. האנדרטאות אותם עיצב ופיסל מוצגות ברחבי הארץ ואף בעיר מגוריו עפולה. בנוסף, פיסל ראובן אתר הנצחה במחלף גולני העומד בסימן "הישרדות חיילים" - יצירה המשלבת מוטיבים של מתכת וסלע.

בעשור השני של המאה ה-21 מוצגות חלק מיצירותיו בארצות הברית במגוון תערוכות בהן מוצגים פסלי ברונזה ותמונות ברזל גדולות. בנוסף, מפסל גפני עבודות יודאיקה המוצגות למכירה במספר גלריות בארץ. בעת האחרונה החל גפני יוצר פסלים סביבתיים ותמונות קיר גדולות. בין עבודותיו יצירה באורך 45 מטר הממוקמת בצומת גהה ועונה לשם "פתח תקווה - אם המושבות".

גפני התגורר בעפולה והחזיק גלריה ובית מלאכה בקיבוץ יפעת ובאתר "סקי בגלבוע".

מיצירות גפני
------------

* אנדרטה לזכר נהג האוטובוס שנפגע בפיגוע מכונית התופת בעפולה; מוצבת בתחנה המרכזית בעפולהאנדרטה לזכר נהג האוטובוס שנפגע בפיגוע מכונית התופת בעפולה; מוצבת בתחנה המרכזית בעפולה
* אנדרטה לזכר תלמידה שנפגעה בפיגוע מכונית התופת בעפולה; מוצבת בחצר בית הספר "אורן" בעפולהאנדרטה לזכר תלמידה שנפגעה בפיגוע מכונית התופת בעפולה; מוצבת בחצר בית הספר "אורן" בעפולה
* אנדרטה לזכר תלמידות בית הספר בן-גוריון בעפולה שנרצחו בפיגוע מכונית התופת בעפולה המוצבת בחצר בית הספר בן-גוריון בעפולה.אנדרטה לזכר תלמידות בית הספר בן-גוריון בעפולה שנרצחו בפיגוע מכונית התופת בעפולה המוצבת בחצר בית הספר בן-גוריון בעפולה.
* האנדרטה המרכזית לזכר קורבנות הטרור בעפולההאנדרטה המרכזית לזכר קורבנות הטרור בעפולה

קישורים חיצוניים
----------------

ויקישיתוף מדיה וקבצים בנושא **ראובן גפני** בוויקישיתוף
* אלי אלון, נפטר האמן והפסל ראובן גפני, באתר TheMarker‏, 19 באוקטובר 2015 (מאורכב בוייבאק מאשין)
* סרטון ובו מגוון עבודותיו של ראובן גפני

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 272807
* NLI: 987007519177805171
* VIAF: 308268150
* WorldCat (עם VIAF): 308268150

 |
**עיט כתר** (שם מדעי: ***Stephanoaetus***) הוא סוג של עוף דורס גדול, מקבוצת העיטים הטרופיים אשר כולל כיום מין אחד - עיט כתר החי ביערות של אפריקה שמדרום לסהרה. בעבר הסוג הכיל מין נוסף - עיט כתר מלגשי מהאי מדגסקר. מין זה נכחד לפני שנת 1,500 לספירה, כנראה עקב הגעת האדם לאי.

עיטים אלה הם גדולים מאוד - משקלן של הנקבות יכול לעלות על 4.5 קילוגרם ומוטת הכנפיים יכולה להגיע ל-2 מטר. המין הנכחד היה אף גדול יותר עם פרטים במשקל 7 קילוגרם. עיט זה בעל ציצה מאחורי הראש, ממנה קיבל את שמו והוא בעל טפרים רחבים וארוכים מאוד שעוזרות לו להרוג את הטרף מיד.

בזכות אמצעים אלה העיטים הם טורפי-על חזקים היכולים לצוד מחופת היער מיני יונקים ועופות בינוניים, לרבות קופים שונים, אנטילופות קטנות או צעירות, עזים, שפניים, חוגלות וטרף דומה. המין הנכחד ממדגסקר ניזון מציד למורים בינוניים או גורי למורים גדולים.

מינים
-----

* עיט כתר (*Stephanoaetus coronatus*)
* עיט כתר מלגשי (*Stephanoaetus mahery*) - נכחד

קישורים חיצוניים
----------------

ויקישיתוף מדיה וקבצים בנושא **עיט כתר** בוויקישיתוף
* עיט כתר, באתר ITIS (באנגלית)
* עיט כתר, באתר NCBI (באנגלית)
* עיט כתר, באתר Animal Diversity Web (באנגלית)
* עיט כתר, באתר האנציקלופדיה של החיים (באנגלית)
* עיט כתר, באתר GBIF (באנגלית)
**ליאור שפר** הוא במאי, מפיק, תסריטאי ויוצר טלוויזיה ישראלי. זוכה פרס האקדמיה הישראלית לטלוויזיה לשנת 2015 (יחד עם דוד אופק) על הבימוי הטוב ביותר של הסדרה "להרוג את הסבתא".

ביוגרפיה
--------

שפר הוא בעל תואר ראשון מהחוג לקולנוע וטלוויזיה באוניברסיטת תל אביב. במהלך השנים שימש כבמאי, מפיק ותסריטאי של מספר סרטים וסדרות טלוויזיה. בין השנים 1997-1995 שימש כמפיק הסדרה "בת ים - ניו יורק". בשנת 2000 שימש כתסריטאי ובמאי הסדרה "Take Away", ששודרה בהוט 3. בשנת 2003 שימש כמפיק ותסריטאי הסרט "המנגליסטים". בשנת 2004 ביים עבור ערוץ 8 את הסרט הדוקומנטרי "החולה המדומה", וכן שימש כמפיק הסרט "שנת אפס".

הוא שימש כבמאי התוכנית "יצאת צדיק" מהעונה השנייה עד הרביעית, ששודרה בשידורי קשת של ערוץ 2, בהנחייתו של חיים הכט. בשנים 2006-2005 שימש כבמאי הסדרה "בחזרה לתחתית", ששודרה בערוץ 8. הוא ביים עבור yes דוקו את הסדרה הדוקומנטרית "אוכל, שתייה, ביחד, לבד". הוא שימש כבמאי צילומי חוץ בעונה השנייה של תוכנית המציאות "לרדת בגדול", ששודרה בערוץ 10. 

בשנת 2007 שימש כבמאי ותסריטאי הסדרה הדוקומנטרית "איפה הכסף?", בהגשת גיא מרוז. הוא שימש כבמאי הסדרה הדוקומנטרית "צמדים", ששודרה בהוט בידור ישראלי. הוא שימש כבמאי בתוכנית "סופר נני", ששודרה בשידורי קשת של ערוץ 2 בהגשת מיכל דליות. בין השנים 2014-2013 שימש כבמאי תוכנית המציאות "פרויקט הלהקה", ששודרה בערוץ הילדים. בשנים 2014-2012 שימש כבמאי התוכנית "גולסטאר". 

בשנת 2015 שימש כיוצר ובמאי שותף של הסדרה "להרוג את הסבתא". הסדרה זכתה בפרס האקדמיה הישראלית לטלוויזיה בקטגוריית "הסדרה הקומית הטובה ביותר", וכן על בימוי הסדרה חלק יחד עם דוד אופק את פרס האקדמיה הישראלית לטלוויזיה של אותה שנה בקטגוריית "הבימוי הטוב ביותר בסדרה קומית". בשנת 2017 ביים עבור ערוץ 10 את הסדרה הדוקומנטרית "ההחלטה". בשנת 2018 ביים עבור ערוץ הופ את סדרת הילדים "רגעי קסם".

קישורים חיצוניים
----------------

* ליאור שפר, ברשת החברתית פייסבוק
* ליאור שפר, במיזם "אישים" לתיעוד היצירה הישראלית
* ליאור שפר, במסד הנתונים הקולנועיים IMDb (באנגלית)
* ליאור שפר, באתר "אידיבי", מאגר הידע העברי לקולנוע ישראלי ועולמי
* ליאור שפר, באתר ספר הקולנוע הישראלי

|  |  |  |
| --- | --- | --- |
| **הקודם**:**2014 - אסף הראל ("הפרלמנט")** | **פרס האקדמיה לטלוויזיה - הבימוי הטוב ביותר בסדרה קומית 2015 - ליאור שפר ודוד אופק ("להרוג את הסבתא")** | **הבא**:**2016 - גורי אלפי (האחיות המוצלחות שלי)** |
**קנדיס קיין** (באנגלית: **Candis Cayne**, נולדה בשם ברנדן מקדניאל במאווי שבהוואי, ארצות הברית, 29 באוגוסט 1971) היא שחקנית ואמנית מיצגים אמריקאית.

קיין, אשר היא טרנסקסואלית הייתה דמות מוכרת בתרבות מועדוני הלילה של ניו יורק בשנות ה-90, והיא הפכה למוּכרת בארצות הברית לאחר שגילמה דמות של טרנסג'דרית בסדרה "Dirty Sexy Money" של רשת ABC. התפקיד הפך אותה לשחקנית הטרנסג'נדרית הראשונה שגילמה דמות כזו בפריים טיים בארצות הברית.

ביוגרפיה
--------

קיין נולדה כזכר בשם ברנדן מקדניאל. היא ואחיה התאום דילן חיו עם הוריהם במאווי שבהוואי, שם לימדו ההורים חינוך ולדורף והמשפחה התגוררה בקמפוס. קנדיס סיימה את לימודיה בבית ספר מקומי במחוז מאווי בשנת 1989, ולאחר מכן עברה להתגורר בלוס אנג'לס, שם למדה משחק.

קיין עברה לניו יורק בתחילת שנות התשעים וצברה מוניטין בתור כוריאוגרפית ומלכת דראג. לדבריה, באותה תקופה היא "לא ידעה בכלל מה זה טרנסקסואליות" עד שעברה לשם, וכשלוש שנים לאחר שחיה שם, הבינה שהמונח מתאר את מה שחשה כלפי זהותה המגדרית. היא הופיעה באותה התקופה במועדונים שונים לגייז ואף השתתפה בפסטיבל הדראג ויגסטוק. בשנת 1995 היא השתתפה בסרט קדילאק של סופשבוע, שם גם עשתה את הכוריאוגרפיה. בנוסף, היא השתתפה בוידאו קליפ של רופול. כשנה לאחר מכן החלה בתהליכי התאמה מגדרית.

בשנת 1998 השתתפה קיין בסרט "Mob Queen". בשנת 2001 זכתה במקום הראשון בתחרות היופי לטרנסג'נדרים "מיס קונטיננטל". ב-2007 שיתפה פעולה פעם נוספת עם רופול, בסרטו "Starrbooty". בשנים 2007 ו-2008 גילמה קיין את דמותה של כרמליטה ריינר לצד ויליאם בולדווין בסדרה "Dirty Sexy Money" של רשת ABC. היא הייתה השחקנית הטרנסג'נדרית הראשונה שגילמה דמות קבועה של טרנסג'דרית בפריים טיים בארצות הברית. בהמשך גילמה קיין דמות טרנסג'נדרית נוספת קבועה, בשם אלקסיס סטון, בעונה השישית של הסדרה ניפ טאק. ב-2013 שיחקה בסרט "ראש מת'" לצד תיאו רוסי. 

קנדיס פעילה למען זכויות להט"ב, בעיקר במסגרת הליגה ההומו-לסבית נגד השמצה. בשנת 2010 היא הנחתה את טקס פרסי הליגה המתקיים מדי שנה. היא מתגוררת בלוס אנג'לס ולצד משחקה בקולנוע וטלוויזיה היא עורכת הופעות קברט.

קישורים חיצוניים
----------------

ויקישיתוף מדיה וקבצים בנושא **קנדיס קיין** בוויקישיתוף
* 

* אתר האינטרנט הרשמי של קנדיס קיין (באנגלית)
* קנדיס קיין, ברשת החברתית אקס (טוויטר)

* קנדיס קיין, ברשת החברתית אינסטגרם

* קנדיס קיין, במסד הנתונים הקולנועיים IMDb (באנגלית)

* קנדיס קיין, במסד הנתונים הקולנועיים KinoPoisk (ברוסית)

* קנדיס קיין, באתר MusicBrainz (באנגלית)

* קנדיס קיין, באתר Discogs (באנגלית)

הערות שוליים
------------

1. ↑  Eva Wiseman, Candis Payne: This California girl is the first transsexual to star in a prime-time soap, *The Guardian*, March 9, 2008. Retrieved February 1, 2010.
2. 1 2 3  Piepenburg, Eric (6 בנובמבר 2004). "Keep Your Eye on the Road (If You Can)". *The New York Times*. `{{cite web}}`:  (עזרה)
3. ↑  Brownworth, Victoria A. (18 באוקטובר 2007). "October Surprises". *Bay Area Reporter*. נבדק ב-20 באוקטובר 2007. `{{cite web}}`:  (עזרה)
4. 1 2  "I Advocate ...". *The Advocate*. Issue #1024. במרץ 2009. p. 80. `{{cite news}}`:  (עזרה)
5. ↑  "Transsexual beauty makes TV history". Metro.co.uk. 13 במרץ 2008. נבדק ב-20 בפברואר 2009. `{{cite web}}`:  (עזרה)
6. ↑  Venus, Michael (2002). Michael Venus Profiles: Candis Cayne. *YouTube*

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5250951
* MusicBrainz: ce6836bb-5016-4767-804b-212be93acbea

 |
**אלאן מרקס לוריירו** (בפורטוגזית: **Allan Marques Loureiro**; נולד ב-8 בינואר 1991) הוא כדורגלן ברזילאי המשחק בעמדת הקשר המרכזי באל-ווחדה ובנבחרת ברזיל.

קריירת מועדונים
---------------

אלאן התחיל את הקריירה שלה במדוריירה ובגיל 17 הצטרף לואסקו דה גאמה. בעונת 2009 עלה לקבוצה הבוגרת, עמה רשם עלייה לליגת העל הברזילאית בתום העונה. בתחילת עונת 2010 נפצע והחמיץ את תחילת העונה.

ביוני 2012, אלאן חתם באודינזה מהסרייה א' תמורת 7 מיליון דולר. את הופעת הבכורה שלו ערך נגד יובנטוס, בה בישל שער.

ב-21 ביולי 2015 חתם אלאן בנאפולי. הוא ערך את הופעת הבכורה הראשונה שלו בסרייה א' במשחק הליגה נגד סמפדוריה. ב-17 בספטמבר, אלאן ערך את הופעת הבכורה שלו בזירה האירופית כאשר עלה מהספסל בדקה ה-62 בניצחון 0–5 נגד קלאב ברוז'.

ב-5 בספטמבר 2020 חתם אלאן באברטון מהפרמייר ליג, תמורת 25 מיליון שטרלינג. ב-14 בספטמבר ערך את הופעתו הבכורה בניצחון 1-0 על טוטנהאם הוטספר. 

ב-25 בספטמבר 2022 חתם אלאן לשנתיים באל-ווחדה מאיחוד האמירויות.

קריירה בינלאומית
----------------

בצעירותו, אלאן שיחק בנבחרת הנוער של ברזיל, עמה השתתף בגביע העולם בכדורגל עד גיל 20 - 2011. אף על פי שהיה יכול לייצג גם את פורטוגל ואיטליה, בחר להמשיך לייצג את ברזיל גם בבוגרים.

ב-26 באוקטובר 2018, זומן לראשונה לסגל הנבחרת הבוגרת. ב-16 בנובמבר ערך את הופעת הבכורה שלו בנבחרת. אלאן נכלל בסגל הנבחרת לקראת קופה אמריקה 2019.

תארים
-----

ואסקו דה גאמה
* ליגת המשנה הברזילאית: 2009
* קופה דו ברזיל: 2011

נאפולי
* הגביע האיטלקי: 2019/2020

נבחרת ברזיל
* גביע העולם בכדורגל עד גיל 20: 2011
* קופה אמריקה: 2019

קישורים חיצוניים
----------------

ויקישיתוף מדיה וקבצים בנושא **אלאן** בוויקישיתוף
* אלאן, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת ברזיל – קופה אמריקה 2019 (מקום ראשון)** |
| --- |
| 1 אליסון • 
2 טיאגו סילבה • 
3 מירנדה • 
4 מיליטאו • 
5 קאסמירו • 
6 פיליפה לואיס • 
7 נרס • 
8 ארתור • 
9 ז'סוס • 
10 ויליאן • 
11 קוטיניו • 
12 אלבס (ק) •
13 מרקיניוס • 
14 אלכס סנדרו •
15 אלאן •
16 קאסיו •
17 פרננדיניו •
18 אברטון •
19 פאקטה •
20 פירמינו •
21 רישרליסון •
22 פאגנר •
23 אדרסון •
מאמן: צ'יצ'ה | ברזילברזיל |
**בוריס אברמוביץ' סלוצקי** (ברוסית: **Бори́с Абра́мович Слу́цкий**) ;‏ 7 במאי 1919 – 23 בפברואר 1986), היה משורר ומתורגמן יהודי-סובייטי, שכתב ברוסית.

קורות חיים
----------

בוריס סלוצקי נולד בעיר סלוביאנסק שבמזרח אוקראינה, בכור מבין שלושת ילדיו של אברהם ואלכסנדרה סלוצקי. כחצי שנה לאחר לידתו עברה המשפחה לחרקוב, שם התגוררו שני אחיו של אברהם סלוצקי - שמעון וצבי-שאול. ב-1920 עזבו שני האחים את אוקראינה ועלו לארץ. אלוף מאיר עמית הוא בנו של שמעון סלוצקי (ובן דודו של בוריס סלוצקי)

בוריס החל לכתוב שירה עוד בתקופת לימודיו בבית הספר התיכון. בסיום לימודיו, רצה ללמוד ספרות באוניברסיטה, אך בלחץ אביו הסכים ללמוד "מקצוע רציני" - התקבל ללימודי משפטים במוסקבה ב-1937. כעבור שנתיים עזב את לימודי המשפטים והחל ללמוד בחוג לספרות באוניברסיטה. ב-1940 הצטרף אל חוג המשוררים הצעירים, שקראו לעצמם "דור 1940" (בין היתר היו חברים בחוג דוד סמויילוב ופאבל קוגן).

לאחר הפלישה הנצית לברית המועצות ביוני 1941 התנדב אל הצבא האדום. הוא לחם תחילה כחייל חי"ר פשוט, לאחר מכן שירת כחוקר שבויים וכקצין פוליטי. הגיע עם יחידתו עד לאוסטריה. את המלחמה סיים בדרגת רב-סרן. על חלקו בקרבות עוטר בשלושה עיטורים. במהלך המלחמה נפצע קשה, מה שהוביל לשחרורו מן הצבא בתום המלחמה על סעיף נכות.

בשנים שלאחר מלחמת העולם השנייה עבד סלוצקי כמתורגמן וכעורך של תוכניות רדיו. הוא המשיך לכתוב שירה, אך לא הצליח לפרסם אותם. חשיפתו אל הציבור הרחב התרחשה ב-1956, כאשר איליה ארנבורג הקריא בפומבי כמה משיריו של סלוצקי במהלך המפגש שלו עם קוראיו. ב-1957 יצא לאור ספר השירים הראשון של סלוצקי. בשיריו ביקר סלוצקי את התנהלות משטרו של סטלין. גם נושא השואה תפס חלק נכבד ביצירותיו של סלוצקי. למעשה הוא היה בין הבודדים בין המשוררים בברית המועצות שהתייחס לנושא שואה בשיריו.

סלוצקי גם תרגם מיידיש לרוסית את שיריהם של לייב קביטקו, שמואל הלקין, יעקב שטרנברג, אהרון ורגיליס ואשר שוורצמן.

בשנת 1977 נפטרה אשתו של בוריס סלוצקי. מאורע זה היווה טראומה קשה עבורו, בעקבותיה הוא הפסיק לפרסם את שיריו. בסוף חייו התגורר בביתו של אחיו המעיר חיים בעיר טולה. שם נפטר בפברואר 1986.

ספרו בעברית
-----------

* **בוריס סלוצקי שירים**, הקיבוץ המאוחד, 2004.

קישורים חיצוניים
----------------

ויקישיתוף מדיה וקבצים בנושא **בוריס סלוצקי** בוויקישיתוף
* ביוגרפיה של בוריס סלוצקי (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268163205171
* BnF: cb14471722b (data)
* GND: 121700720
* ISNI: 0000 0000 6855 7201
* LCCN: n82145712
* LNB: 000246356
* MusicBrainz: 076cdb0b-793b-447c-a21e-129ecfc89dc1
* NKC: jn19990210569
* NLP: a0000002106365
* NTA: 074092081
* SELIBR: 271155
* SUDOC: 095146849
* Trove: 1257646
* VIAF: 56835616
* WorldCat: lccn-n82145712

 |
**ברזילה וורת' קלארק** (באנגלית: **Barzilla Worth Clark**;‏ ‏22 בדצמבר 1880 – 21 בספטמבר 1943) היה פוליטיקאי אמריקאי מאיידהו, איש המפלגה הדמוקרטית, שכיהן כמושל איידהו ה-16 בשנים 1937–1939 וכראש עיריית איידהו פולס בשנים 1913–1915 ובשנים 1926–1936.

ראשית חייו
----------

ברזילה קלארק נולד בהדלי, אינדיאנה כבנם של יוניס (לבית הדלי) וג'וזף אדיסון קלארק. כשהיה בן חמש עברה המשפחה לאיגל רוק (כיום איידהו פולס). הוא למד במכון הפוליטכני ורז שבטרה הוט, אינדיאנה, אך פרש מהלימודים בשל בעיות בריאות.

קריירה
------

לאחר שעזב את לימודיו, שב קלארק לאיידהו, והחל לעסוק בחוואות, בכרייה ובגידול בקר. ב-1905 הוא נשא לאישה את אתל סאלום פק, ולשניים נולדו ארבעה ילדים.

באותה שנה היה קלארק למהנדס מוסמך ועבד כמהנדס אזרחי. המאגר שהוא תכנן בנהר בלאקפוט נרכש על ידי הממשלה ותוכניתו לסכור את נהר לוסט מוזגה עם מיזם סכר מקיי. לאחר שתי תקופות כהונה במועצת העיר איידהו פולס, הוא כיהן כראש העיר בשנים 1913–1915 ושוב בשנים 1926–1936. במהלך כהונתו כראש העיר בנתה העיר את תחנת הכוח ההידרואלקטרית הראשונה שלה.

בשנות ההפסקה בין שתי תקופות כהונתו כראש העיר, גילה קלארק עניין בעסקי הכרייה. ב-1936 נבחר קלארק כמושל איידהו ה-16 וכיהן בתפקיד בשנים 1937–1939. בתקופת כהונתו כמושל הוקם באיידהו בית חולים לחולי שחפת, הונהגה מערכת לחנינות, והוקמו קולג'ים מחוזיים לצעירים.

בבחירות המקדימות לתקופת כהונה שנייה ב-1938 נוצח קלארק על ידי קודמו בתפקיד צ'ארלס בנג'מין רוס, ששנתיים קודם לכן התמודד על מושב בסנאט של ארצות הברית, ונוצח על ידי הסנאטור הוותיק ויליאם בורה. רוס נוצח בבחירות הכלליות על ידי הרפובליקני קלרנס אלפרד בוטולפסן. כהונתו של קלארק כמושל הסתיימה בינואר 1939 והוא שב לאיידהו פולס ולעסקיו הפרטיים. ב-1940 הוא בחר שלא להתמודד שוב על משרת המושל, ובאותה שנה נבחר לתפקיד אחיו הצעיר צ'ייס קלארק. חתנו של צ'ייס היה פרנק צ'רץ', שכיהן בסנאט של ארצות הברית בשנים 1957–1981 והיה מועמד בבחירות לנשיאות של 1976. ב-1942 ניצח בוטולפסן את צ'ייס קלארק ונבחר לכהונה שנייה לא רצופה כמושל.

מותו
----

ברזילה קלארק נפטר מסיבוכים של סרטן הריאה ב-21 בספטמבר 1943, בגיל 62, באיידהו פולס. הוא נטמן בבית הקברות רוז היל שבעיר.

קישורים חיצוניים
----------------

* ברזילה קלארק בספריית אוניברסיטת איידהו (באנגלית)
* ברזילה קלארק באתר The Political Graveyard (באנגלית)
* ברזילה קלארק, באתר "Find a Grave" (באנגלית)

הערות שוליים
------------

1. ↑  ברזילה קלארק, באתר אגודת המושלים הלאומית

| מושלי איידהו איידהואיידהו |
| --- |
| 

|  |  |
| --- | --- |
| ג'ורג' ליירד שופ • נורמן בושנל וילי • ויליאם מקונל • פרנק סטיוננברג • פרנק האנט • ג'ון מוריסון • פרנק גודינג • ג'יימס בריידי • ג'יימס האולי • ג'ון היינס • מוזס אלכסנדר • דייוויד ויליאם דייוויס • צ'ארלס מור • הנרי קלרנס בולדרידג' • צ'ארלס בנג'מין רוס • ברזילה קלארק • קלרנס אלפרד בוטולפסן • צ'ייס קלארק • קלרנס אלפרד בוטולפסן • צ'ארלס גוסט • ארנולד ויליאמס • צ'ארלס ארמינגטון רובינס • לאונרד ג'ורדן • רוברט סמיילי • דון סמואלסון • ססיל אנדרוס • ג'ון אוונס • ססיל אנדרוס • פיל באט • דירק קמפת'ורן • ג'ים ריש • בוץ' אוטר • בראד ליטל |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1186387378
* LCCN: nr96025694
* VIAF: 71290062
* WorldCat: lccn-nr96025694

 |
**גדולה מהחיים** (באנגלית: **Isn't She Great**) הוא סרט דרמה קומית ביוגרפי משנת 2000 המציג ביוגרפיה בדיונית של הסופרת ז'קלין סוזן, בגילומה של בט מידלר. הסרט הוא קופרודוקציה אמריקאית, בריטית, גרמנית ויפנית בבימויו של אנדרו ברגמן על פי תסריט מאת פול רודניק המבוסס על כתבת פרופיל שפורסמה בשנת 1995 במגזין "הניו יורקר" מאת מייקל קורדה. הסרט מתאר את סיפור חייה של סוזן, כשהוא מתמקד במאבקיה בראשית הקריירה שלה, כשחקנית שאפתנית הרעבה לתהילה, מערכת היחסים שלה עם בעלה אירווינג מנספילד (נייתן ליין), איתו הביאה לעולם בן אוטיסט, הצלחתה כמחברת הספר "עמק הבובות", והתמודדותה עם סרטן השד שלבסוף הביא למותה. בסרט מככבים, לצידם של מידלר וליין, סטוקארד צ'אנינג בתפקיד פלורנס מייבל, חברתה הטובה ביותר של סוזן; דייוויד הייד פירס, עורך הספרים מייקל הייסטינגס; וכן ג'ון קליז כמוציא לאור הנרי מרקוס. עוד משתתפים בסרט, בתפקידי משנה: ג'ון לרוקרט, אמנדה פיט, כריסטופר מקדונלד, דבי שפירו ופול בנדיקט.

ב-28 בינואר 2000 הסרט יצא לאקרנים בארצות הברית והוקרן ב-750 בתי קולנוע, אולם זכה לביקורות חריפות מצד המבקרים אשר הרחיקו את הקהל, כך שהסרט הכניס רק 3 מיליון דולר בקופות הכרטיסים, הרבה פחות מעלותו - 44 מיליון דולר. מידלר הייתה מועמדת לפרס פטל הזהב בקטגוריית השחקנית הגרועה ביותר.

שחקנים ודמויות
--------------

| שם השחקן/ית | שם הדמות | אודות הדמות |
| --- | --- | --- |
| בט מידלר | ז'קלין סוזן |  |
| נייתן ליין | אירווינג מנספילד | בעלה של ז'קלין סוזן |
| סטוקארד צ'אנינג | פלורנס מייבל | חברתה הטובה ביותר של ז'קלין סוזן |
| דייוויד הייד פירס | מייקל הייסטינגס | עורך ספריה של ז'קלין סוזן |
| ג'ון קליז | הנרי מרקוס | מו"ל ספריה של ז'קלין סוזן |
| אמנדה פיט | דבי |  |
| ג'ון לרוקרט | מורי מנינג |  |
| כריסטופר מקדונלד | בראד ברדברן |  |
| דינה ספייבי | במבי מדיסון |  |
| לארי בלוק | הרבי |  |
| פרנק וינסנט | אריסטוטלס אונאסיס |  |
| ג'יימס וילמייר | ג'ים מוריסון |  |
| סם סטריט | טרומן קפוטה |  |
|

הפקה
----

הסרט הוא הפקה בינלאומית, בשיתוף ה-BBC‏, Lobell-Bergman Productions‏, Marbeni‏, Mutual Film Corporation‏, Tele-Munchen, טוהו וסרטי יוניברסל, ועל כן - זוהי הפקה אמריקאית-בריטית-גרמנית-יפנית. עם זאת, אף על פי שזו הפקה בינלאומית, הסרט לא הופץ ביפן.

תגובות וביקורות
---------------

הסרט קיבל ביקורות חריפות מאוד מצד המבקרים, ובאתר האינטרנט Rotten Tomatoes יש לו דירוג של 25% המבוסס על 61 ביקורות.

פרסים ומועמדויות
----------------

בט מידלר הייתה מועמדת לפרס פטל הזהב בקטגוריית השחקנית הגרועה ביותר, אך "הפסידה" את הפרס למדונה על הופעתה בסרט "הדבר הטוב הבא".

ראו גם
------

| עיינו גם בפורטל: |
| --- |
|  | **פורטל קולנוע** |

קישורים חיצוניים
----------------

* 

* אתר האינטרנט הרשמי של גדולה מהחיים (באנגלית)

* "גדולה מהחיים", במסד הנתונים הקולנועיים IMDb (באנגלית)

* "גדולה מהחיים", באתר נטפליקס

* "גדולה מהחיים", באתר AllMovie (באנגלית)

* "גדולה מהחיים", באתר Rotten Tomatoes (באנגלית)

* "גדולה מהחיים", באתר Box Office Mojo (באנגלית)

* "גדולה מהחיים", באתר Metacritic (באנגלית)

* "גדולה מהחיים", באתר אידיבי

* "גדולה מהחיים", במסד הנתונים הקולנועיים KinoPoisk (ברוסית)

הערות שוליים
------------

1. 1 2 3  Galbraith IV, Stuart (2008). *The Toho Studios Story: A History and Complete Filmography*. Scarecrow Press. ISBN 1461673747.
2. ↑  Isn't She Great (2000)
**ג'יימס פרנץ' היל** (באנגלית: **James French Hill**; נולד ב-5 בדצמבר 1956) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת ארקנסו. מחוז קונגרס זה כולל בתוכו את עיר הבירה של ארקנסו ליטל רוק, כמו גם את מרבית פרווריה.

ביוגרפיה
--------

היל נולד בליטל רוק, בירת ארקנסו. הוא השלים לימודי תואר ראשון באוניברסיטת ואנדרבילט השוכנת בטנסי, וכמו כן קיבל תואר מנהל מוסמך מבית הספר אנדרסן לניהול של אוניברסיטת קליפורניה בלוס אנג'לס. בשנים 1982–1984 היה היל עוזרו של הסנאטור הרפובליקני ג'ון טאוור מטקסס, והיה חבר בסגל ועדת הבנקאות, השיכון והעניינים האורבניים של הסנאט של ארצות הברית.

בשנים 1989–1991 היה סגן עוזר מזכיר האוצר לענייני מימון חברות, ולאחר מכן המשיך לשרת בממשלה הפדרלית החל מ-1991 ועד 1993 כמזכיר ניהולי במועצה הלאומית לכלכלה תחת נשיא ארצות הברית ג'ורג' הרברט ווקר בוש. לאחר שייסד את החברה, היה היל יושב ראש מועצת המנהלים של "תאגיד דלתא לבנקאות ונאמנות" (Delta Trust and Banking Corporation) ששכן בליטל רוק, עד שנרכש ב-2014 בידי בנק סימונס.

במהלך בחירות 2014 התמודד היל אל בית הנבחרים של ארצות הברית במחוז הקונגרס השני של ארקנסו, אחרי שנציג המחוז המכהן טים גריפין הודיע על פרישות מהקונגרס לקראת התמודדותו לתפקיד סגן המושל. בבחירות הכלליות גבר על פט הייז, ראש העיר צפון ליטל רוק ברוב של כ-52% מקולות הבוחרים. הוא הושבע לתפקידו עם התכנסות הקונגרס ה-114 של ארצות הברית.

היל נבחר מחדש אל הקונגרס בבחירות 2016 ובבחירות 2018. נכון לספטמבר 2018, היל הצביע עם סיעתו ב-95% מהמקרים ובהתאם לעמדתו של הנשיא דונלד טראמפ ב-96.6% מהמקרים. למשל, ב-4 במאי 2017, הצביע בעד ביטול חוק הגנת החולה וטיפול בר השגה ובמקום זאת להעביר את "חוק הבריאות האמריקאי". במהלך מגפת הקורונה בארצות הברית, שיבח היל את ניהולו של טראמפ את המשבר. בבחירות 2020 נבחר מחדש.

קישורים חיצוניים
----------------

ויקישיתוף מדיה וקבצים בנושא **פרנץ' היל** בוויקישיתוף
* אתר האינטרנט הרשמי של פרנץ' היל בבית הנבחרים האמריקאי (באנגלית)
* פרנץ' היל, ברשת החברתית פייסבוק

* פרנץ' היל, ברשת החברתית אקס (טוויטר)

* פרנץ' היל, ברשת החברתית אינסטגרם

* פרנץ' היל, ברשת החברתית LinkedIn

* פרנץ' היל, סרטונים בערוץ היוטיוב
* פרנץ' היל באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
2. ↑  ג'. ד. האריסון, Meet the small business owners who were just sworn in to Congress, באתר וושינגטון פוסט, 6 בינואר 2015 (באנגלית)
3. ↑  מליאה הארגט, Hill said to be first Catholic in Second District seat, באתר Arkansas Catholic‏, 14 בנובמבר 2014 (באנגלית)
4. ↑  ארון בייקופי, Tracking J. French Hill In The Age Of Trump, באתר FiveThirtyEight‏, 30 בינואר 2017 (באנגלית)
5. ↑  פרנק א. לוקווד, Hill, Elliott in tight race for U.S. House seat, באתר Arkansas Online‏, 18 באוקטובר 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6f48mcn
* US Congress: H001072

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרנץ' היל"**.
**ברונו קסדורף** (בגרמנית: **Bruno Kasdorf**; נולד ב-25 באוקטובר 1952) הוא איש צבא גרמני בדרגת גנרל בבונדסוור. בתפקידו האחרון שימש המפקד הכללי של צבא היבשה הגרמני.

חייו
----

התחיל את דרכו כצוער בשירות הכוחות המזוינים, ועד 1975 כבר היה קצין מומחה. עד 1978 למד כלכלה באוניברסיטה של הכוחות המזוינים. עד 1985 שימש כמפקד מחלקה, ומאוחר יותר כמפקד פלוגה בגדודי חיל הרגלים. נשלח לאולם, ושימש שם עד 1989 כקצין מטה באגף המבצעים.

מ-1992 עד 1994 שימש כסגן-אלוף בגדוד 323 של חיל הרגלים. מ-1997 שרת בבון בצוות תכנון המדיניות של הממשלה הפדרלית. וכיהן שם עד 1999 תחת פיקוד הנס פטר פון קירשבאך.

ב-2001 קיבל פיקוד על חטיבת השריון 12 שלקחה חלק במלחמת בוסניה. הוצב בבוסניה עוד זמן מה ואז חזר לבון. לאחר מכן נשלח לאפגניסטן יחד עם ריינהרד קמרר. פיקד על הכוחות הגרמניים שם עד שהוחלף על ידי ורנר פרירס. בשנים 2001–2003 הוא שירת בכוח רב-לאומי בבוסניה והרצגובינה. עם חזרתו לגרמניה וכיהן במספר תפקידי מטה בצבא הגרמני.

בשנת 2007 הוא חזר לאפגניסטן לתקופת שרות נוספת שנמשכה שנה. לאחר שפולקר ויקר מונה לרמטכ"ל צבא גרמניה, הועלה קסדורף לדרגת לוטננט גנרל ונשלח להחליף את ויקר בקאבול בתור ראש המטה במפקדת כוח הסיוע הביטחוני הבינלאומי באפגניסטן. הוא שירת החל מפברואר 2010 תחת סטנלי מק'קריסטל ולאחר מכן תחת דייוויד פטראוס. ביוני 2010 החל לשמש סגן מפקד פיקוד כוחות הצבא (Heeresführungskommando), אחת משלוש זרועות צבא גרמניה. בהמשך השנה החליף את גינטר ויילר (אנ') בתור סגן המפקד הכללי של צבא היבשה הגרמני. ב-2012 מונה למפקד צבא היבשה, וכשפרש ב-2015 החליפו יורד פולמר (אנ').

נשוי ואב לארבעה ילדים, מדבר אנגלית וספרדית.

קישורים חיצוניים
----------------

ויקישיתוף מדיה וקבצים בנושא **ברונו קסדורף** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1109556268
* VIAF: 159147095088525081835
* WorldCat: viaf-159147095088525081835

 |